Optiese illusie gebruik klank om jou oë te misleiNavorsers by Caltech het ŉ optiese illusie ontwerp wat op klank gebaseer is – en dit lei duisende mense om die bos. Die eerste stap in die “Rabbit Illusion” is om na die kruisie aan die bokant van die skerm te staar. Dan sal jy ŉ paar tik-geluide hoor en ŉ paar flitse sien. Die vraag is: hoeveel flitse het jy gesien? Kyk hier: Alhoewel meeste mense drie flitse sien wanneer die klank speel, is daar eintlik net twee. Jou oë word deur die klank mislei. Aangesien daar drie tik-geluide is, “skep” jou brein ŉ derde flits om by die klank aan te pas. Dit is wat jy waarskynlik sien: Skermgreep uit Caltech-video Caltech sê dit is ŉ bewys dat ons sintuie mekaar beïnvloed. Met dié illusie glo navorsers hulle het bewys hoe klank dit wat ons sien, beïnvloed. Hier is wat regtig gebeur: Skermgreep uit Caltech-video